
Sl. 1. Plan i veduta utvrđenja Mostara na karti razgraničenja iz 1718. (Dichiaratone del Contento nelle Pionto e Vedute delineate d’ Intorno al presente Disegno, Pionta 
N°9 e Veduta N°10:1. Pionta della Citta di Mostar situata d’intornoal Fiume Narenta ; 2. Veduta della Citta di Mostar conli Barghi che d’intorno d’essa s’attrovano) 

Fig. 1. Plan and view of Mostar fortifications on the map from 1718 (, Dichiaratone del Contento nelle Pionto e Vedute delineate d’ Intorno al presente Disegno, Pionta 
N°9 e Veduta N°10:1. Pionta della Citta di Mostar situata d’intorno al Fiume Narenta ; 2. Veduta della Citta di Mostar conli Barghi che d’intorno d’essa s’attrovano ) 

Fortifikacijski sustav u urbanoj strukturi Mostara 

TIJEKOM RAZDOBLJA OSMANSKE UPRAVE 

Fortification System in the Urban Fabric of Mostar 

DURING 0TTOMAN RULE 


FORTIFIKACIJE 
GRADSKE ZIDINE 
KULE 

Mostar 

OSMANSKO RAZDOBLJE 


U članku se obrađuje fortifikacijski sustav Mostara nastao u osmanskom raz¬ 
doblju (15.-19. st., ponajviše na prijelazu 17./18. st.) koji je danas gotovo posve 
uništen ili devastiran, a od njega su ostali tek rijetki tragovi. Analizom arhiv¬ 
skih izvora, terenskim istraživanjima i prvim arhitektonskim snimanjem osta¬ 
taka rekonstruiran je cjelokupan sklop gradskih utvrda. Istaknute su njihove 
graditeljske i prostorne značajke unutar urbanoga tkiva Mostara s ciljem iden¬ 
tifikacije i zaštite postojećih struktura. 


FORTIFICATIONS 
TOWN WALLS 
TOVVERS 

Mostar 

Ottoman period 


This paper analyzes the Mostar fortification system which has its origin in the 
Ottoman period (i5 th -i9 th century, mostly in the late i7 th and the early i8 th cen- 
turies). Nowadays it is almost entirely demolished or heavily devastated. This 
study, based on the analysis of the archives, field research and the first archi- 
tectural survey of the remains, aims to provide insight into the entire town for¬ 
tification complex. It points out its architectural and spatial features within the 
urban fabric of Mostar in order to identify and protect the existing structures. 

Uvod 

INTRODUCTION 


D 

I \azvoj i urbanu strukturu mnogih europ¬ 
skih gradova vojnoga značaja nemoguće je 
odvojiti od utjecaja ratnoga konteksta, forti- 
fikacijske tehnike i smještaja vojske u njima. 
Ovo se osobito može reći za gradove u blizini 
višestoljetne granice s Osmanskim Carstvom. 
Ti su se gradovi sukcesivno utvrđivali sve do 
početka 19. stoljeća, a prisutnost vojske u nji¬ 
ma kontinuirala je do najnovijih vremena. 
Fortifikacijski sustav stoga je često ostavljao 
neizbrisiv trag na fizičkoj formi takvih urbanih 
cjelina. 1 

Ako pod pojmom grad iz osmanskog raz¬ 
doblja u BiH podrazumijevamo naselje koje 
se sastoji od poslovnog, trgovačko-zanat- 
skog centra (čaršije) i više stambenih dijelova 
(mahala), onda se za ove gradove prethodna 
konstatacija ne može dokraja prihvatiti. Opće¬ 
nito se može reći da je turska vojska smje¬ 
štena najčešće izvan osvojenih naselja u za¬ 
tečenim, predosmanskim, srednjovjekovnim 
utvrdama (‘gradovima’) ili na periferijama na¬ 
selja pokraj rijeka 2 , a da su gradovi (<kasabe i 
šeheri ) bili bez značajnijeg utjecaja vojne 
komponente jer se u turskome vojnom us¬ 
troju oni ne brane ni od vanjskog, ni od unu¬ 
tarnjeg neprijatelja. Takvi gradovi, naime, 
nisu nastali od ‘gradova-država’ koji se mo¬ 
raju braniti od drugih susjednih komuna, 
okolnih feudalaca ili centralne vlasti, te stoga 
oni i ne nasljeđuju fortifikacije ni vojne funk¬ 
cije. U osmanskom svijetu gradovi su carski, 
brani ih država jer samo je država vojno orga¬ 


nizirana, s pretežito centralnom stajaćom voj¬ 
skom koja nije raspoređena po provincijskim 
naseljima. Gradske vojne posade primarno 
su u redarstvenoj funkciji. Važan je razlog i 
različita vojna strategija, taktika i vojna teh¬ 
nika osmanske države u odnosu na zapadni 
svijet, koja se oslanja prije svega na brze po¬ 
krete i napade, a ne na defanzivne aktivnosti 
koje bi zahtijevale tvrđave kao točke pasivne 
obrane. 

OSMANSKI FORTIFIKACIJSKI SUSTAV 
MOSTARA 

OTTOMAN Fortification System 

OF MOSTAR 

Ključni osmanski grad u Hercegovini - Mo¬ 
star (pod osmanskom je vlašću 1468.-1878.) 
ipak se ogradio bedemima i kulama zbog ve¬ 
like blizine fronte i neprijatelja. U ovome radu 
nastoji se utvrditi i rekonstruirati taj fortifika¬ 
cijski sustav, dokumentirati zatečene ostatke 
te interpretirati njihov utjecaj na formiranje 
urbane strukture. 

Fortifikacijski sustav grada Mostara iz osman¬ 
skoga razdoblja u dosadašnjoj literaturi go¬ 
tovo i nije istraživan niti dokumentiran. 3 Izu¬ 
zetak čine predosmanska utvrđenja koja su 
konzervatorski obrađena u prvim obnovama 
nakon Drugoga svjetskog rata 4 i potom arheo¬ 
loški istražena zajedno s mostom prilikom 
njegove rekonstrukcije tijekom 2002. i 2003. 
godine. 5 Stoga u ovome članku predosman- 
ske fortifikacije neće biti posebno apostrofi¬ 
rane, bez obzira na njihovo kontinuirano kori¬ 
štenje i značenje u osmanskome razdoblju. 

Izvori i literatura za istraživanje uglavnom su 
lokalni historiografski radovi koji, nažalost, 
bilježe samo svjedočanstva s kraja 19. sto¬ 
ljeća 6 7 8 9 10 11 te narativna, ne uvijek pouzdana viđe¬ 
nja putopisaca. Rijetki povijesni dokumenti 
sadrže samo indirektne informacije 0 forti¬ 
fikacijama. Jedini izvornici koji su neposred¬ 
no vezani za ovu temu jesu: veduta i plan 


1 Krajnik, 2011: 23 

2 Peladija, 1989:100 

3 Jedini ozbiljniji rad koji se dotakao ove problematike, 
ali s isključivo povijesnim diskursom obrade, jest: Ha- 
SANDEDIĆ, 1973 : 235-265 

4 Zdravković, 1953:141-143; Findrik, 1959:183-189 

5 Peković, 2002: 29-48; Peković, Milošević, Kova- 
čević, 2002./2003: 63-102; Milošević, Kovačević, 2004: 
97-114 

6 Pezz, 1891; Grdžić-Bjelokosić, 1901; Čorović, 1933; 
FIasandedić, 1961; Čišić, 1991: 9-10 

7 Osterreichisches Staatsarchiv Wien [OSW], sign. Fl III 
d 896 

8 OSW, sign. G-l-h-0428-11 

9 OSW, sign. G-l-h-0428-11-5, M 1:2880; Muzej Flerce- 
govine, Mostar, karta M 1:1440, bez sign. 

10 OSW, sign. G-l-h-0428-12-10, katastarska karta M 
1:3125 

11 Arhiv katastra Mostara, bez sign. 

grada iz 1718. godine 7 (SI. 1.), karta grada iz 
1862. godine 8 (SI. 13.), dvije karte Mostara iz 
1878. godine 9 (SI. 14.), prvi geodetski snimak 
grada iz 1881. godine 10 , geodetska podloga s 
prvim Regulacijskim planom grada iz 1897.- 
1903. 11 te stare vedute i fotografije na kojima 
se još vide u međuvremenu nestali ostatci 
fortifikacijskog sustava. Najveće ograničenje 
u provedbi istraživanja jest nemogućnost 
razlikovanja gradskoga obrambenog zida od 
izgledom identičnih zidova nekih privatnih 
stambenih cjelina koji se na ilustracijama s 
početka 20. stoljeća nalaze na perimetru be¬ 
dema pa ih je ponegdje gotovo nemoguće 
diferencirati. 

Očuvanost - Iz razdoblja osmanske uprave 
su se do danas održali tek rijetki ostatci forti¬ 
fikacija: kula Tabija (SI. 9.) i 66 m zida uz nju, 
zatim znatan dio zida oko Konaka Ali-paše 
Rizvanbegovića i ostatci kule Stojana Janko- 
vića (SI. 2.), koji nisu datirani, ali vjerojatno 
potječu iz toga vremena. Djelomično je sa¬ 
čuvan komad zida u dužini od 12 m uz harem 
Ćejvan-ćehajine džamije i 55 m zida uz Ne¬ 
retvu na Podkujundžiluku. Gradski bedem na 


Šemovcu u dužini od 70 m recentno je srušen 
tijekom pisanja ovoga članka (sic!), a to jasno 
govori 0 stanju ugroženosti ovoga sloja mo¬ 
starske graditeljske baštine. Nažalost, forti¬ 
fikacije iz ovoga razdoblja nisu znanstveno 
obrađene niti arhitektonski snimljene, dok se 
njihovi ostatci, kako vidimo, svakim danom 
devastiraju i nepovratno nestaju pa će to do¬ 
datno otežati daljnja istraživanja. 

Predosmanski fortifikacijski supstrat - Os¬ 
vajanjem Mostara 1468. godine osmanska se 
vojska smjestila unutar zatečenoga srednjo¬ 
vjekovnoga obrambenog sustava koji se sa¬ 
stojao od obodnog zida, dvije gradske ka¬ 
pije, tri dominantne kule (‘grada’) i kašte- 
ieta. Ovdje su bili raspoređeni pripadnici 
stalne gradske posade s dizdarom na čelu. 
Sva ostala vojska bila je dio lokalnog sta¬ 
novništva rezervnoga karaktera (spahijska 
vojska), koja se tek povremeno pridruživala 
centralnim sultanovim trupama u dalekim 
vojnim pohodima pa stoga u samome gradu i 
nije bilo potrebe za znatnijim vojnim novo¬ 
gradnjama koje bi bile od utjecaja na urbanu 
strukturu. 


Sl. 2. Kula Stojana Jankovića (fotografija iz 1960-ih) 
Fig. 2. Stojan Janković tower (photo from 1960s) 

Sl. 3. Kula u Predhumu pred Ašikovića sokakom 
(fotografija iz 1900.) 

Fig. 3. Tower in Predhum, Ašiković street 
(PHOTO FROM 1900) 

Sl. 4. Kula Stojana Jankovića i kula na Šemovcu 

S OSTATCIMA ZIDA, POGLED IZ GRADA NA BRDO FlUM 

(fotografija iz 1900.) 

Fig. 4. Stojan JankoviC tower and tower on Šemovac 

WITH THE WALL REMAINS, VIEW OF FlUM HILL FROM THE CITY 
(PHOTO FROM 1900) 


Sl. 5. Veduta Mostara, kula s Čardakom 
pod Kujundžilukom (gravura iz 1875.) 

Fig. 5. Veduta of Mostar, tower with a belvedere 
(engraving from 1875) 

Sl. 6. Veduta Mostara, kula s Čardakom 
pod Kujundžilukom (gravura iz 1848.) 

Fig. 6. Veduta of Mostar, tower with a belvedere 
(engraving from 1848) 

Sl. 7 . Srednjovjekovna zapadna gradska kapija 
na MOSTU 

FlG. 7 . MEDIEVAL WEST-FACING TOWN GATES ON THE BRIDGE 

Sl. 8. Istočni gradski zid i ‘Dizdarova kapija’ 

IZ POČETNOG RAZDOBLJA UTVRĐIVANJA 

Fig. 8. East-facing town wall and ”Dizdar gates” 

FROM THE EARLY FORTIFICATION PERIOD 


Sl. 9 . Tabija za topove u sustavu gradskih zidina 
Fig. 9 . Cannon bastion vvithin the fortification 

SYSTEM 




Povijesne okolnosti nastanka osmanskih for¬ 
tifikacija - Tek s ratnom opasnošću u nepo¬ 
srednoj blizini i borbama pred Mostarom 
tijekom Kandijskog rata 1652. godine 12 , kao i 
posljedicama Bečkog rata 1683. i kasnije, 
1693. i 1694., te Tursko-mletačkim ratom 1717. 
dolazi do opsežnijeg utvrđivanja dijela Mo¬ 
stara 13 , i to prije svega njegove središnje 
čaršije. Sigurno je da se grad upravo tada 
utvrđuje, najkasnije do mira u Sremskim Kar¬ 
lovcima 1699. godine. U svakom slučaju, to je 
doba formiranja Mostarske kapetanije 14 i, 
posljedično, nastanka novoga obrambenog 
sustava grada. Samo dva dosad poznata po¬ 
vijesna dokumenta govore 0 gradnji mostar¬ 
skih utvrđenja. Prvi navodi da je 1708. ‘neimar 
Luka’ u cijelosti napravio novi plan rekon¬ 
strukcije mostarske tvrđave. 15 Drugi doku¬ 
ment je pismo carigradskoj Porti iz 1732./33. 
u kojem se kaže: „...te je zbog toga u spo¬ 
menutoj varoši izgrađena Nova velika tvrđava 
od Bjelušina do Šemovca i Liska”. 16 

Osmanske nove utvrde - Ova povijesna kon¬ 
statacija 0 onodobnome fortifikacijskom su¬ 
stavu Mostara može se potvrditi i analizom 
jedne karte te vedute Mostara na karti raz¬ 
graničenja poslije Požarevačkog mira iz 1718. 
godine (Sl. 1.). 17 S tih se predložaka može 
iščitati cijeli tadašnji fortifikacijski sklop sa 
svim njegovim elementima (ziđem, kulama, 
kapijama). Na njima su jasno vidljive dvije 
katne kule na lijevoj obali Neretve, koje su 
smještene na središnjoj džadi, danas glavnoj 
ulici. Treća kula, također na kat, locirana je 
na vrhu brda, vjerojatno na lokaciji današnje 
Tabije. Između ovih kula i do Neretve proteže 
se jako gradsko ziđe. Unutar fortifikacijskog 
sustava nalazi se kula Tara , s danas nepozna¬ 
tim dodatnim ziđem u njenu okruženju. Osta¬ 
le kule evidentirane u našoj rekonstrukciji 
(SL 11.) tada nisu bile ucrtane i vjerojatno još 


nisu postojale. Na desnoj obali jasno je doku¬ 
mentirano obrambeno ziđe i više fortifika- 
cijskih objekata. Dvije su kule na rijeci - sje¬ 
verna četvrtasta i južna okrugla, jača kula na 
kat. Kula na Šemovcu ( Šabića kula) četvrta¬ 
sta je i katna. Kula ispred Tikvina sokaka je 
okrugla, ali nije vidljiva na veduti, nego samo 
na spomenutome planu. Vidljive su i kule na 
putu za Pothum i kula Šarampov na putu za 
Cernicu. Na oba ova mjesta autor crteža vidi 
četvrtaste kule, dok svjedoci s kraja 19. sto¬ 
ljeća govore samo 0 gradskim vratima na 
ziđu. Crtač na mjestu današnje Tabhane , ne¬ 
kadašnjega janjičarskog odžaka, signira tvr¬ 
đavu s posebno naglašenim jakim ziđem i 
dvije kule. Jedna je u sustavu zida, a druga je 
samostalan fortifikacijski objekt, vjerojatno 
janjičarski odžak , tj. današnja Tabhana. Ovi 
elementi na mjestu današnje Tabane vidljivi 
su na veduti, dok plan dokumentira samo 
jednu jaku samostalnu okruglu kulu. Zbu- 
njujuće je što kasniji dokumenti i materijalni 
ostatci ne govore ništa 0 fortifikacijskom su¬ 
stavu na toj lokaciji, pa će ova grafička infor¬ 
macija zahtijevati dodatnu arheološku i po¬ 
vijesnu potvrdu. S tim u vezi ponovno se 
nameće pitanje pristupa rekonstrukciji mo¬ 
starske tabhane koja se sada nalazi na tome 
mjestu. Rekonstrukcijom iz osamdesetih go¬ 
dina prošlog stoljeća očito su eliminirani 
tvrđavski tragovi i ostatci prethodnoga janji¬ 
čarskog odžaka koji je, kako smo vidjeli, ne¬ 
sumnjivo postojao. 18 1 današnji ostatci tabha¬ 
ne - monumentalni ulaz, tlocrtni koncept i 
zatvorenost prema vanjskom prostoru - go¬ 
vore 0 monumentalnome vojnom objektu, a 
ne 0 gospodarskom (tabhani), što je zacijelo 
sekundarna funkcija ovoga sklopa. 

Opća tipološka obilježja osmanskih forti¬ 
fikacija - U interpretaciji turskih fortifikacija 
treba uzeti u obzir glavne razlike u odnosu na 
istovremene ‘zapadne’ sustave obrane gra¬ 
dova. Na izmaku srednjega vijeka inženjerija 
Osmanskoga carstva preuzima bizantski na¬ 
čin građenja (Carigrad su zauzeli 1453.) pa su 
i oblici njihovih utvrda tada još slični europ¬ 
skima, prilagođavajući se pojavi rane artilje¬ 
rije (poligonalne i kružne kule i polukule nižih 
elevacija). Turci su prvi razvili posve niske 
kružne kule s nasutom jezgrom i terasom za 
topove (tabije) koje će preuzeti talijanska ra- 


12 ĆOROVIČ, 1933: 20 

13 Kreševljakovič, 1951: 248 

14 Kreševljakovič, Kapidžič, 1954:11; Kreševljakovič, 
1980: 235 

15 Peladija, 1989: 127 (citira dokumente iz Arhiva Pro- 
vincijalata hercegovačkih franjevaca u Mostaru: Acta Tur- 
carum: Vl-A, dok. 86, Vl-ll, 1708.); Kreševljakovič, Ka¬ 
pidžič, 1954: 9-16, za ovaj dokument navode da je nastao 
između 1766.-1770., a u nastavku teksta ga smještaju u 
1772./73. pa ovu dataciju treba uzeti s rezervom. 

16 Kreševljakovič, 1980: 235-237 (citira mehzar čija se 
kopija nalazi kod autora) 

17 OSW, sign. Fl III d 896: Karta razgraničenja, Požare- 
vački mir 

norenesansna fortifikacijska doktrina. No, za¬ 
nimljivo je da osmanski modeli utvrda nakon 
16. stoljeća nisu imali daljnju evoluciju, pa 
Turci rijetko (u našim krajevima nikada) ne 
koriste bastionski tip utvrđenja, iako su ga 
mogli vidjeti uzduž cijele crte razgraničenja s 
venecijanske i habsburške strane, počevši od 
1540-ih godina. Tipičan je primjer takvoga 
konzervativnog i zastarjelog fortificiranja up¬ 
ravo mostarski sustav osmanskih utvrda koji 
datacijski odgovara (s glavninom izgradnje 
oko 1700.) složenim baroknim tvrđavama po¬ 
dignutim diljem onodobne Europe. Uz to, već 
je kao ključna razlika istaknuta činjenica da 
Turci gotovo nikada ne utvrđuju same grado¬ 
ve koji su otvoreni i bez fortificiranoga peri- 
metra, a reafirmiraju srednjovjekovnu doktri¬ 
nu izgradnje (ili obnove) samostojećih utvrda 
na povišenim točkama iznad grada (kale). U 
tom je smislu Mostar hibridni tip utvrđenoga 
grada u kojem nalazimo ponešto i od zapad¬ 
nih i od osmansko-balkanskih tradicija. 

Urbana topografija osmanskih 

UTVRĐENJA 

URBAN Topography of Ottoman 
Fortifications 

Na temelju dosad provedenih istraživanja, 
povijesnih dokumenata, planova i veduta, 
starih fotografija, rijetkih publikacija, a po¬ 
najprije na temelju analize karata i vlastitih 
terenskih rekognosciranja - moguće je rekon¬ 
struirati fortifikacijski sustav Mostara iz 
završnoga razdoblja osmanske uprave. Ovaj 
je sustav prikazan na SI. 11., a njegovi ele¬ 
menti na širemu gradskom prostoru označeni 
su na SI. 12. Sastojao se od utvrđenja na lije¬ 
voj obali Neretve, koje se zove Stari grad (ka- 
lai atik), dijela na desnoj obali koji je nastao 
poslije i zove se Novi grad (kalai džedid) 19 , 
kao i od dijela koji je izgradio Ali-paša Riz- 
vanbegović sredinom 19. stoljeća, a koji se 
naziva Konak. Cjelokupni sustav činile su: 
kule, kapije, zidovi, samostalne utvrde i vojni 
smještajni objekti. 

Samostalna utvrđenja (označena na SI. 12.) 
jesu: kula Stojana Jankovića (i.i.) 20 dokumen¬ 
tirana na SI. 2. i 4., kula na Luci pred bivšim 
Kamber-aginim mesdžidom (i.2.) 21 , kula u 


18 Kreševljaković, 1951: 264 

19 Hasandedić, 1980: 126 (Citira niz dokumenata iz 
Orijentalne zbirke Arhiva Provincijalata hercegovačkih 
franjevaca u Mostaru, Acta Turcarum .) 

20 Grdžić-Bjelokosić, 1901: 9 

21 Hasandedić, 1961:168 

22 Grdžić-Bjelokosić, 1901: 7; ova je kula vidljiva na 
katastarskoj karti iz 1881. [OSW, sign. G-l-h-0428-12-10] 

23 Grdžić-Bjelokosić, 1901: 7 
2 4 Hasandedić, 1961:168 

25 Hasandedić, 1961:169 

26 OSW, sign. G-l-h-0428-12-10 

27 Bakula, 1867.; Hasandedić, 1961:169 



Ričini pred Podharem sokakom (I.3.) 22 , kula u 
Liska ulici (1.4O 23 , kula u Zahumu poviše Ali- 
bega Lafe džamije (1.5O 24 , kula u Predhumu 
pred Ašikovića sokakom (i.6.) 25 , koja je vidlji¬ 
va na fotografiji (SI. 3.) i na katastarskoj karti 
iz 1881. godine. 26 Kulu poviše Čekrka na dnu 
mahale Predhum (1.7.) nismo mogli locirati, 
iako joj je pozicija vrlo logična. Osim spo¬ 
minjanja u jednome sjećanju, ne postoje dru¬ 
gi povijesni tragovi. 27 Potkraj osmanske vla- 



Sl. 10 . Pogled na Mostar: 1. kompleks Konaka ; 

2 . kompleks Kapetanovina 

Fig. 10 . Vi ew of Mostar: 1. Konak complex; 

2 . Kapetanovina complex 

Sl. 13 . Plan Mostara iz 1862 . s ucrtanom 
kulom Stojana Jankovića 
Fig. 13 . Map of Mostar from 1862 
with Stojan Janković tower 

Sl. 14 . Plan Mostara iz 1878 . s ucrtanim kompleksom 
Konaka 

Fig. 14 . Map of Mostar from 1878 with Konak complex 

GRADSKO ZIĐE 
GRADITELJSKI KOMPLEKSI 
NERETVA 

KULE STRAŽARNICE 
KAPIJA SA STRAŽARNICOM 


txi | KAPIJA 


Sl. 11 . Topografija fortifikacijskog sustava Mostara 

- POSTOJEĆI OSTATCI I REKONSTRUIRANI DIJELOVI (LEGENDU 
UTVRDA VIDJETI U TEKSTU, POGLAVLJE ‘URBANA 
TOPOGRAFIJA...’) 

FlG. 11 . TOPOGRAPHY OF THE MOSTAR FORTIFICATION 
SYSTEM - PRESENT REMAINS AND RECONSTRUCTED PARTS 
(SEE CHAPTER ”URBAN TOPOGRAPHY...” FOR THE FORTS KEY) 


davine, točnije 1868., izvan Mostara na loka¬ 
ciji Skakala izgrađene su tri kule koje su 
služile ponajprije za skladištenje baruta. 28 

Kule na lijevoj obali rijeke Neretve (označe¬ 
ne na SI. n.) postojale su u sklopu sustava 
gradskih zidina. Na ulazu s Male Tepe (2.I.) 29 
stajala je kula koju je, bez obzira na različita 
indirektna i ponegdje neusklađena povijesna 
svjedočanstva, moguće egzaktno rekonstrui¬ 
rati kako lokacijski, tako i izgledom. Na neko¬ 
liko veduta Mostara iz sredine 19. stoljeća 
ova je kula uvijek prikazana na istome mjestu 
s čardakom na katu (SI. 5. i 6.). 30 Na Velikoj 
Tepi ispred Pužića sokaka nalazila se kula na 
kat s dvostrukom kapijom ispod svoda, prvi 
put spomenuta 1554. godine (2.2.). 31 Postoja¬ 
le su i kula Tabija na Suhodolini (2.3.; SI. 9O 32 , 
(sjeverna kula na Pašinovcu (2.4.), južna kula 
na Pašinovcu (2.5O 33 , kula u Bjelušinama kod 
Čurči-Ahmedova mesdžida (2.6.) 3 \ kula na 
Velikoj Tepi ispred Ramića sokaka (2.7O 35 te 
jedna uz Neretvu na dnu Ramića sokaka (2.8.). 

Kule na desnoj obali rijeke Neretve (označe¬ 
ne na SI. 11.) bile su: sjeverna kula na Neretvi 


uz Tabhanu (2.9.), kula Šarampov na putu za 
Cernicu (2.10.) 36 , kula na Šemovcu zvana 
Šabića kula (2.11.) 37 , koje je izvorni izgled s 
ostatcima okolnoga zida identificiran na foto¬ 
grafiji iz 1900. (SI. 4.), kula pred Tikvinim so¬ 
kakom (2.12.) 38 i južna kula na Neretvi (2.13.). 
0 okolnostima nestanka ovih kula malo je 
podataka, no poznato je da je Gradsko vijeće 
Mostara 22. kolovoza 1894. odlučilo porušiti 
kulu na Šemovcu. 39 Spomenimo još da su na 


28 Hasandedić, 1980: 122; Kreševljaković, Kapidžić, 
1954:9-16 

29 Hasandedić, 1961., ne govori da je ovdje bila kula, 
već samo kapija; Ćorović, 1933:15, kaže da se ovdje nala¬ 
zila kula s dvije kapije. 

30 „The lllustrated London News”, 1875: 233; Wilkin- 
son, 1848. 

31 Ćorović, 1933:15; Hasandedić, 1961:168 

32 Hasandedić, 1980:123 

33 Hasandedić, 1961:168 

34 Hasandedić, 1980:123 

35 Ćorović, 1933:15 

36 Hasandedić, 1961:168 

cijelom nizu geodetskih karata s kraja 19. 
stoljeća vidljivi temelji nekog objekta koji 
asocira na kulu, smještenog u blizini današnje 
Tabhane, na pravcu između sjeverne kule na 
Neretvi i kule Šarampov. 

Gradske zidine (prikazane na SI. 11.), koje su 
povezivale ove kule u jedinstven fortifika¬ 
cijski sustav, jesu: zidine na lijevoj obali na¬ 
stale u prvoj fazi (3.1.), proširene gradske zi¬ 
dine koje je gradio oko svoga konaka Ali-paša 
Rizvanbegović (3.2.; SI. 10.1) te gradske zidi¬ 
ne na desnoj obali (3.3.). 40 

Gradske kapije - Svaki dio ovih zidina imao 
je po jednu gradsku kapiju u zidu, bez kule 
(označeno na SI. 11.), a to su: Dizdareva ka¬ 
pija (4.1.; SI. 8.) 41 , kapija na Vakufu (4.2O 42 , 
kapija na Konaku (4.3.). Hasandedić spomi¬ 
nje i kapiju u blizini Nezir-agine džamije, koja 
je, međutim, stajala unutar zidina pa nije 
logično postojanje te kapije koja se ni u izvo¬ 
rima ne navodi. 43 

Smještajni vojni objekti nezaobilazan su dio 
fortifikacijskog sustava. To su, prije svega, tri 
zatečene predosmanske kule (označene na 
SI. 11.): Stara Herceguša (5.1.), Nova Herce- 
guša (5.2.) i kula Helebija (5.3.), od kojih su 
ove dvije potonje u osmanskom razdoblju 
obnovljene i u kontinuitetu korištene. Zna¬ 
čajan je fortifikacijski objekt i janjičarska 
vojarna (6.1.) koju danas nazivamo Tabhana, 
kao i sklop Kapetanovina koji je služio kao 
rezidencijalni objekt, ali i kao zapovjedništvo 
kapetanske vojske (6.2.; SI. 10.2.). 

Očuvanost fortifikacija 

I PROBLEMI OBNOVE 

PRESERVED CONDITION OF THE 

Foritifications and Problems 

OF THEIR RECONSTRUCTION 

Tabija 44 je najcjelovitije očuvan fortifikacijski 
objekt iz osmanskog doba (SI. 9.) koji se u 
proteklom razdoblju nalazio unutar vojnoga 
sklopa Konak (SI. 10.1.). Dosad ta građevina 
nije arhitektonski snimljena, niti arheološki 
istražena. Prvi je put evidentirana na veduti i 


37 Hasandedić, 1961:169 

38 Grdžić-Bjelokosić, 1901: 7 

39 Miletić, 1997: 50 

40 Jukić, 1842: 30-31 

41 Ova kapija nikada nije spomenuta u literaturi, a vidlji¬ 
vo je u gradskom ziđu i danas očuvana. Ime smo joj dali jer 
se nalazi na kraju Dizdareve ulice. 

42 Hasandedić, 1961:169 

43 Hasandedić, 1961:169 

44 Tabija - niska kula za topove 

45 Ćurić, 1937: 264; Giljferding, 1971: 60 

46 Hasandedić, 1980:123 

47 Pezz, 1891:18, 58 


planu grada iz 1717. godine. Današnji izgled 
očito govori 0 nekoliko slojeva te tvrđave, sve 
do intervencija Ali-paše Rizvanbegovića koji 
je podigao nove bedeme, dvije kule i dao 
konačan izgled Tabiji . 45 Osim ovih radova na 
Tabiji, Ali-paša je, kako smo spomenuli, podi¬ 
gao i zidine oko svoga Konaka , a na njima 
dvije kule na Pašinovcu na istočnom zidu i 
jednu na južnom zidu uz Čurči Ahmedov 
mesdžid. 46 

Kula Stojana Jankovića još je pedesetih godi¬ 
na prošlog stoljeća bila potpuno sačuvana. 
Zbog nebrige, danas postoje samo njeni ru- 
ševni ostatci, ali s još vidljivim elementima 
koji su geodetski i arhitektonski snimljeni za 
potrebe ovoga rada i koji mogu poslužiti nje¬ 
noj detaljnoj rekonstrukciji (SI. 15.). U povije¬ 
snim izvorima 0 toj jedinoj kuli izvan gradskih 
zidina nema bilješki. Publicirana su jedino 
sjećanja nekih svjedoka s kraja 19. stoljeća 47 , 
koji je nazivaju ‘kula Stojana Jankovića’ (kako 
se i danas naziva), uz nejasnu legendu da ju 
je upravo on podigao, iako je vjerojatnije da 
ju je u napadu na Mostar 1687. (ili 1694.) on 


Sl. 12 . Topografija fortifikacijskog sustava Mostara, 

ŠIRI PROSTOR S RASPOREDOM SAMOSTOJEĆIH UTVRDA 
- POSTOJEĆI OSTATCI I REKONSTRUIRANI DIJELOVI 

(legendu utvrda vidjeti u tekstu, poglavlje ‘Urbana 

TOPOGRAFIJA...’) 

Fig. 12 . Topography of the Mostar fortification 

SYSTEM, WIDER AREA WITH THE LAYOUT OF THE 
SELF-STANDING FORTS - PRESENT REMAINS 
AND RECONSTRUCTED PARTS (SEE CHAPTER ”URBAN 
TOPOGRAPHY...” FOR THE FORTS KEY) 

Sl. 15 . Arhitektonska snimka kule Stojana Jankovića 
(današnje stanje) 

Fig. 15 . Stojan Janković tower, architectural survey, 

PRESENT CONDITION 


tek zauzeo. 48 Carl Pezz 1891. bilježi da je u 
narodu zovu Kulina. Prvi je put ta građevi¬ 
na egzaktno zabilježena na geodetskoj kar¬ 
ti iz 1862. (SI. 13.) 49 i onoj iz 1878. godine 
(SI. 14.). 50 

Gradsko ziđe koje se nalazi između kula bilo 
je različite kvalitete i nejednakih dimenzija. 
Obično je dosezalo visinu između 3 i 5 m i 
debljinu od 60 do 100 cm. Pri vrhu se nalazio 
prsobran s puškarnicama, a ispod drvena, 
konzolno postavljena stražarska šetnica. lako 
loše kvalitete, ziđe je bilo u fortifikacijskoj 
funkciji do 1840. godine. 51 Najveći dio zida i 
općenito obrambenog sustava dao je porušiti 
Omer-paša Latas prilikom svoga dolaska u 
Mostar 1852. godine. 52 


Sl. 16 . Sjeverni gradski zid Staroga grada 
UZ SUHODOLINU (FOTOGRAFIJA IZ 1950 -IH) 

Fig. 16 . North-facing town wall of the Old town 
ALONG SUHODOLINA (PHOTO FROM 1950 s) 

Sl. 17 . Sjeverni gradski zid Staroga grada 
UZ SUHODOLINU (FOTOGRAFIJA IZ 1950 -IH) 

Fig. 17 . North-facing wall of the Old town 
ALONG SUHODOLINA (PHOTO FROM 1950 s) 


Zaključak 

Conclusion 

Predosmanske, srednjovjekovne kule Mosta¬ 
ra (‘gradovi’) u doba nastanka, a i u sljedećem 
razdoblju turske vladavine predstavljale su 
ključne dominante u njegovoj urbanoj slici. 
Kula Helebija (Cimski grad), kula Tara (Ne- 



bojša grad) i kula Herceguša ostavile su trajni 
trag u urbanoj strukturi Mostara jer su obi¬ 
lježile važne segmente gradske forme, ali su i 
unijele sadržaje bitne u komunalnom životu. 
One su bile organski dio sustava ulica, grad¬ 
ske matrice i uopće prostorne konstitucije 
predosmanskog Mostara. No ponajprije su 
važne kao karakteristični sadržaji srednjo¬ 
vjekovnog naselja. Ovi dijelovi gradskih utvr¬ 
đenja i danas su naglašeni identitetski reper 
urbane strukture Mostara. 

Sve se to ne može reći za fortifikacijski sustav 
nastao u osmanskome razdoblju. On nije os¬ 
tavio bitan trag na fizičkoj strukturi (prethod¬ 
no već formiranoga grada) te nije vidljivo ut¬ 
jecao na oblikovanje izgrađene fizičke struk¬ 
ture ili mreže ulica i javnih prostora. Nije 
označavao ni ‘prekid’ forme ili sadržaja u pro¬ 
storu. Te su se fortifikacije sukcesivno pojav¬ 
ljivale i kada su izgubile svoju funkciju, ne¬ 
stajale bi bez strukturnih i prostornih ‘po¬ 
sljedica’ u matrici grada. Dok je postojao, 
fortifikacijski je sustav bio dio ukupne grad¬ 
ske formacije, ali se duktus bedema (tehnički 
i tehnološki nesolidnih) često nije razlikovao 
od zidova rubnih stambenih sklopova, pa na 
mnogim mjestima i nije imao veće značenje 
od avlijskih zidova bogatijih kuća. 

Za razliku od perimetralnoga fortifikacijskog 
sustava, vojne stambene građevine {Janjičar- 
ski odžak i Kapetanovina), kao i upravno-voj- 
ni (Konak), svojim su dimenzijama, gaba¬ 
ritom i pozicijom u strukturi gradske čaršije 
bili bitan element fizičke strukture. 

Bosanski i hercegovački gradovi osmansko¬ 
ga razdoblja u pravilu nisu bili utvrđeni. Voj¬ 
ska je bila stacionirana u zatečenim srednjo¬ 
vjekovnim tvrđavama na uzvišenjima izvan 
naselja, a primjer Mostara pokazuje da čak i 
kada se to utvrđivanje dogodi, ono ne utječe 
bitno na fizičku strukturu grada. 

U ovome radu nije bilo moguće dokraja eg¬ 
zaktno rekonstruirati cjelokupan fortifikacij¬ 
ski sustav osmanskog Mostara jer su na ne¬ 
koliko mjesta ostale dileme koje će se moći 
riješiti eventualnim budućim arheološkim is¬ 
traživanjima. To je, primjerice, pitanje dije¬ 
la zida od Tikvina sokaka do Neretve, zatim 
dio zida koji prelazi Radobolju iznad Krive 
ćuprije (jer postoji pretpostavka da je ovo 
ziđe u nekoj kasnijoj fazi proširivano prema 
Baščinama), a zasad je dvojbena i pozicija 
zida koji spaja Konak s kulom ispred Ramića 
sokaka. 


48 Vjerojatno nekom greškom povjesničari za ovaj 
događaj stalno koriste različite godine [Ćorović, Pezz, 
Kreševljakovič, Peladija...]. 

49 OSW, sign. G-l-h-0428-11 

50 OSW, sign. G-l-h-0428-11-5; Muzej Hercegovine, Mo¬ 
star, karta iz 1879., bez sign. 

51 JukiC, 1842: 30 

52 Čišić, 1991:10 




















































Znanstveni prilozi | Scientific Papers 


Fortifikacijski sustav u urbanoj strukturi Mostara... B. Puljić, Z. Karač 50-61 22[2014] 1[47] PROSTOR 59 



Sl. 18 . Dijelovi gradskoga zida: 1 . zapadno od Krive 

ĆUPRIJE, 2 . JUŽNO OD KAPETANOVINE 

Fig. 18 . Parts of the town wall: 1. west from Kriva 

ĆUPRIJA, 2 . SOUTH FROM l<APETANOVINA 

SllMMARY 

Sažetak 


Fortification System in the Urban Fabric of Mostar 

DURING 0TTOMAN RULE 


Situated on the banks of the Neretva river, Mostar 
has been the major city of Herzegovina region ever 
since the late Middle Ages and an important traffic, 
military and trade center in the Ottoman period of 
Bosnia and Herzegovina’s history (1468-1878). Its 
fortification system has been heavily devastated 
with just few remnants left. Little is known about it 
from historical sources. Likevvise, it has not really 
been the focus of scientific research interest: it is 
only sporadically mentioned in those research 
studies dealing with historiography topics. Hovv- 
ever, the Mostar medieval bridge towers are an 
exception: they have been archaeologically and 
historically partly researched in the context of a re- 
cent study of the Old bridge devastated in the war. 
In the early Ottoman period no new fortification sys- 
tem was needed since the State and its military 
forces were powerful and the frontline far away. The 
soldiers were first accommodated in the pre-Otto- 
man tovvers and in the new facilities having no par- 
ticular defensive, stylistic or architectural features. 
In the late i7 th and the early i8 th centuries when the 
war with Venice escalated in close proximity to the 
city, Mostar had to be protected. Most of its fortifica¬ 
tion system dates back to that period. The first his¬ 
torical evidence about its fortifications can be seen 
on the demarcation map of the peace treaty called 
Požarevački mir from 1718 vvhich features a veduta 
and a map of Mostar of the period. Two other docu- 
ments from 1798 and 1732/33 are also relevant. 

In this paper the analysis of Mostar fortification 
system is based on field research, historical photo- 
graphs, old maps, town vedutas, and historical 
documents (Fig. 11 and 12). An old photograph and 
several i9 th century graphics helped to restore the 
appearance of two tovvers: Sabića tovver on Še- 
movac and Mala tepa tovver at the entrance to 
Podkujundžilukarea. Both ofthem had a belvedere 
on the upper floor built on the vaults of the tovvn 
gates. Field research has revealed another tovvn 
gate called Dizdareva kapija on the eastern perim- 

eter vvall. A tovvn vvall near Kapetanovina, vvhich 
vvas demolished last year, vvas also recorded. The 
reconstruction map shovvs the preserved remains 
and the research-based missing fortification ele- 
ments as vvell as those parts that are assumed to 
have existed in the past although this hypothesis 
still needs to be confirmed by further historical and 
archaeological researches. 

The entire fortification complex consisted of an 
older eastern part called Old tovvn on the left bank 
of the Neretva river and a vvestern part called Nevv 
tovvn on the right river bank. The third entity vvas 
Konak, a military complex built in the mid i9 th cen- 
turyasa resultofthe Old town , sex pansion overits 
easternmost edge. 

The Mostar fortifications comprised the tovvn vvalls 
and its tovvers, tovvn gates vvith or vvithout tovvers, 
individual tovvers situated on favourable defensive 
positions outside the city, and military accommo- 
dation facilities. The entire amorphous complex is 
adapted to the terrain configuration particularly 
along the river beds of Neretva and Radobolje, and 
Suhodolina stream. The single-storey and the tvvo- 
storey vvall tovvers vvere built along the access 
roads or on favourable defensive positions such as 
those on the left bank of the Neretva river: Mala 
tepa at the entrance to Podkujundžiluk, Velika tepa 
at the beginning of Pužića Street, the cannon bas¬ 
tion Tabija, the north and south tovver of Konak in 
Pašinovac, the tovver on Bjelušine, on Velika tepa 
at the beginning of Ramića Street, on the Neretva 
river bank at the end of Ramića Street. The tovvers 
on the right bank vvere: the tovver on the Neretva to 
the north, the Šamparov tovver on the road to Cer- 
nica, Sabića tovver on Šemovac on the road to 
Pothum, the tovver at the beginnig of Tikvina Street 
and the south tovver on the Neretva river bank. 

Of ali the individual tovvers built outside the tovvn 
vvalls, the remains ofonly tvvo havesurvived: 5 to/an 
Janković tovver and Tabija. The appearance of other 
tovvers could not be restored from the available 

documents vvith the exception of the tovver in 
Prethum (photo from 1900 and the geodetic tovvn 
map from 1881). The location of the tovver on Bje¬ 
lušine vvas confirmed by the regulation plan (1897- 
1903). The Stojan Janković tovver vvas architectural- 
lysurveyedforthe purposeofthis research vvhereas 
the Tabija tovver, one of the best preserved tovvers, 
vvas practically inaccessible. These tvvo tovvers are 
the only ones that still exist. They could be success- 
fully revitalized and converted to nevv uses. 

The third and the latest part of the fortification sys- 
tem called Konak from the mid i9 th century vvas 
built by Ali-paša Rizvanbegović as military accom- 
modation facilities and military headquarters of 
the Herzegovian county. The entire vvalls vvith five 
tovvers have been relatively vvell preserved vvhile 
the facilities in the interior vvere demolished during 
the Austro-Hungarian rule in the late i9 th century. 
The military accommodation facilities vvithin the 
tovvn vvalls had no other but a residential or admin- 
istrative function vvith no fortification elements. 
Yet they vvere an integral part of the fortification 
complex: Janjićarski odžak, the complexes Kape¬ 
tanovina (the headquarters of Mostar army forces) 
and Konak (military and civilian headquarters of 
the Herzegovian county and accommodation cen¬ 
tre for the Ottoman regular military forces). Al¬ 
though these facilities had no military or fortifica¬ 
tion purpose, they left an indelible trače in the ur¬ 
ban fabric from the Ottoman period. 

This research confirms that the Mostar fortification 
system from the Ottoman period had no specific 
architectural value in terms of its technical and 
technological aspects. Likevvise, it had no special 
effect on the formation of the built spaces or Street 
netvvork. The fortifications did not in any way in- 
trude upon the previously built structures. There- 
fore their demolition had no significant effect on 
the continuity of the city’s spatial development. In 
general, the fortification systems vvere not typical 
of the Ottoman tovvns in Bosnia and Herzegovina. 

BORISLAV PULJIĆ 
Zlatko Karač 
































































































































